SPRÍSTUPNIŤ

Návrh na odvolanie členov Správnej rady Úradu pre dohľad
nad zdravotnou starostlivosťou a na vymenovanie nových členov
Správnej rady Úradu pre dohľad nad zdravotnou starostlivosťou

Podľa § 24 ods. 2 zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (ďalej len „zákon“) členov Správnej rady Úradu pre dohľad nad zdravotnou starostlivosťou (ďalej len „správna rada“) vymenúva a odvoláva vláda SR na návrh ministra zdravotníctva Slovenskej republiky (ďalej len „minister“).

V súlade s § 24 ods. 8 písm. b) zákona výkon funkcie člena správnej rady  končí odvolaním z funkcie, pričom na dôvody odvolania sa rovnako vzťahuje § 22 ods. 10 a 11 zákona. V nadväznosti na § 22 ods. 11 zákona členov správnej rady môže vláda z funkcie odvolať aj z iných dôvodov, ako sú uvedené v § 22 ods. 10 zákona, a to na návrh ministra.

V súlade so zákonom navrhujem odvolať členov správnej rady nasledovne:
1.	Ing. Zoltána Gyurásza z funkcie predsedu správnej rady,
2.	doc. MUDr. Jána Porubského, CSc. z funkcie podpredsedu správnej rady,
3.	MUDr. Maria Lužinského z funkcie člena správnej rady,
4.	MUDr. Dušana Smolku, MPH z funkcie člena správnej rady,
5.	JUDr. Silviu Bernáthovú z funkcie člena správnej rady,
6.	JUDr. Mariannu Somogyiovú z funkcie člena správnej rady,
7.	MUDr. Miroslava Hagaru z funkcie člena správnej rady.

V nadväznosti na uvedené a v súlade s § 24 ods. 2 zákona súčasne predkladám návrh na vymenovanie nových členov správnej rady nasledovne:
1.	doc. MUDr. Evu Čižmárovú, CSc., E.F.E.S.C. do funkcie predsedu správnej rady,
2.	h. doc. MUDr. Tibora Matušku, CSc. do funkcie podpredsedu správnej rady,
3.	MUDr. Christiana Bartka do funkcie člena správnej rady,
4.	MUDr. Juraja Galoviča do funkcie člena správnej rady,
5.	MUDr. Jozefa Korčeka, PhD. do funkcie člena správnej rady,
6.	PaedDr. Ivetu Medveďovú do funkcie člena správnej rady,
7.	MUDr. Olíviu Mancovú do funkcie člena správnej rady.

V zmysle § 24 ods. 4 zákona za člena správnej rady môže byť vymenovaná fyzická osoba, ktorá spĺňa požiadavky podľa § 22 ods. 4 písm. a), d) a e) zákona a má
▫	diplom o absolvovaní vysokoškolského štúdia v študijných programoch druhého stupňa, 
▫	najmenej trojročnú prax v oblasti zdravotného poistenia, v oblasti práva, v oblasti finančného trhu alebo v oblasti poskytovania zdravotnej starostlivosti.

Navrhovaní kandidáti spĺňajú všetky zákonom stanovené požiadavky na vymenovanie do funkcie členov správnej rady.